cyanic-selkie/wikianc huggingface dataset:
গোবিন্দরাম মিত্র
কিংবদন্তি
মিত্র তার জীবিতকালেই কিংবদন্তিতে পরিণত হয়েছিলেন। তিনি তার ডেপুটি পদের জন্য এতটাই বিখ্যাত হয়েছিলেন যে একটি সাবেকি প্রবাদে গোবিন্দরামের উল্লেখ পাওয়া যায়ঃ
"বনমালী সরকারের বাড়ি
গোবিন্দরামের ছড়ি
উমিচাঁদের দাড়ি
হুজুরিমলের কড়ি
কে না জানে?"
এখানে বর্ণিত 'ছড়ির' কথা গোবিন্দরামের প্রবল দাপটের কথাই স্মরণ করায়।
প্যাগোডা
১৭৩১ সালে চিৎপুর রোডের পশ্চিম পারে কুমারটুলি র কাছে তিনি একটি বিশাল নবরত্ন বা ন'চূড়া স্থাপত্যের কালী মন্দির নির্মাণ করান। এর ১৬৫ ফুট লম্বা চূড়া নাবিকদের নৌচালনায় সাহায্য করত বলে তারা একে প্যাগোডা বলত। জেমস বেইলি ফ্রেজারের আঁকা 'Views of Calcutta and its Environs'-এ এই প্যাগোডার ছবি দেখা যায়। ১৭৭৩ সালে ভূমিকম্প ও ঝড়ের দরুন এটি যথেষ্ট ক্ষতিগ্রস্ত হয়। পরে ১৮১৩ সালে এটি ধ্বংস হয়ে যায়। বাগবাজারের সিদ্ধেশ্বরী কালী মন্দিরের নিকটে এই মন্দিরের ধ্বংসাবশেষ দেখা যায়।
বংশধর
তার পুত্র রঘু মিত্র তার নামে গঙ্গার ধারে একটি স্নান ঘাট নির্মাণ করান (মতান্তরে গোবিন্দরাম স্বয়ং এটি নির্মাণ করিয়েছেন)।এটি পরবর্তীকালে বাগবাজার ঘাট নামে পরিচিত হয়। রঘু মিত্রের পৌত্র অভয়চরণ মিত্র ২৪ পরগনার কালেক্টরের দেওয়ান ছিলেন এবং তার আধ্যাত্মিক গুরুকে এক লক্ষ টাকা প্রদানের জন্য বিখ্যাত হয়ে আছেন। কুমারটুলির একটি রাস্তা তার নামে রয়েছে।
প্রসঙ্গত উল্লেখ্য, কলকাতার উত্তরাঞ্চলে অবস্থিত জোড়াবাগান-এর এরুপ নামকরণের কারণ হল এই অঞ্চলে গোবিন্দরাম মিত্র ও উমিচাঁদের দুটি বাগানবাড়ি ছিল।
বাঁধন হারা
কাহিনী সংক্ষেপ
নুরু মাহবুবা একে অন্যকে পছন্দ করে এবং তাদের বিয়ে তোড়জোড় শুরু হয়। এই সময়ে নুরু বাড়ি থেকে পালিয়ে গিয়ে সেনাবাহিনীতে যোগদান করে। নুরুর সেনাবাহিনীতে যোগদানের পিছনে দেশ ও জাতিকে রক্ষার কোন তাগিদ ছিল না। মাহবুবা, রাবেয়া ও সাহসিকা বাল্যসখী ও তাদের মধ্যে পত্র যোগাযোগ হয়। সাহসিকা তার নামের মতই সাহসী ও প্রতিবাদী। চিরকুমারী সাহসিকা নারীদের উপর অন্যায়ের প্রতিবাদ করে। মাহবুবা নুরুল হুদাকে প্রচণ্ড ভালোবাসে। কিন্তু নুরুল হুদা কোনো বাঁধনে জড়াতে চায় না। অবশেষে মাহবুবার বিয়ে হয়ে যায় চল্লিশোর্ধ্ব এক জমিদারের সঙ্গে। কিছুদিন বাদেই মাহবুবা বিধবা হয়ে যায়। নুরুল হুদাকে সে লেখে যে, সে মক্কা ও মদিনায় তীর্থ ভ্রমণে যাবে এবং নুরুল হুদার কর্মস্থল বাগদাদেও যেতে পারে। নুরুল হুদা মাহবুবাকে নিষেধ করে না। তাদের দুজনের দেখা হওয়ার সম্ভাবনার মাধ্যমে শেষ হয় উপন্যাসটি।
প্রধান চরিত্র
'বাঁধন হারা' উপন্যাসে মোট চরিত্রের সংখ্যা দশটি - • নুরুল হুদা
• মাহবুবা
• সাহসিকা
• আয়েশা
• খুকি/ আনারকলি
• মা/রোকেয়া
• মনুয়ার
• সোফিয়া রাবেয়া ও রবিউল দম্পতির শিশুকন্যা খুকি বা আনারকলি ছাড়া প্রত্যেকেই চিঠিতে নিজেদের চরিত্র ও ভাবনা ধরে।
বৈশিষ্ট্য
এটি বাংলা সাহিত্যের প্রথম পত্রোপন্যাস। নজরুল বাঁধন হারা'র মাধ্যমে বাঙালিদের প্রথম আধুনিক যুদ্ধ অভিজ্ঞতা সম্পর্কে জ্ঞাত করেছেন। উপন্যাসে নজরুলের সামরিক জীবনের অভিজ্ঞতার ছাপ রয়েছে। তবে এটি যুদ্ধের অভিজ্ঞতায় প্রেমের আখ্যান।
অনুবাদ
২০১৩ সালের ঢাকা রিডিং সার্কেলের একদল অনুবাদক - তানভিরুল হক, আসফা খাতুন, শিরীন হাসানাত ইসলাম, আয়েশা কবীর, জ্যাকি কবির, সায়েদা করিম খান, শাহরুখ রহমান ও নিয়াজ জামান, 'বাঁধন হারা' উপন্যাসের ইংরেজি অনুবাদ করেন। শহীদ কাজী'র প্রচ্ছদে অনুবাদ কর্মটি 'আনফেটার্ড' শিরোনামে ঢাকার নিমফিয়া পাবলিকেশন হতে প্রকাশিত হয়।
তথ্যসূত্র
=বহিঃসংযোগ=
মহাথালা আমেরিয়া
ফলকেট ওকব্লু(বৈজ্ঞানিক নাম: Mahathala ameria (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
হাবিবুর রহমান উসমানি
হাবিবুর রহমান উসমানি (حبیب الرحمن عثمانی) একজন ভারতীয় মুসলিম পণ্ডিত, সুন্নি হানাফি আলেম। তিনি দারুল উলূম দেওবন্দের ৯ম আচার্য এবং ১৯২৫ থেকে ১৯২৯ সাল পর্যন্ত হায়দ্রাবাদ রাজ্যের প্রধান মুফতি ছিলেন।
মহাথালা আমেরিয়া
উপপ্রজাতি
ফলকেট ওকব্লু এর প্রজাতিগুলো হলো:
ভারতে প্রাপ্ত ফলকেট ওকব্লু এর উপপ্রজাতি
ভারতে প্রাপ্ত ফলকেট ওকব্লু এর উপপ্রজাতি হল-
বিস্তার
ভারতে পশ্চিমবঙ্গ থেকে আসাম, খাসি পাহাড় এবং উত্তর-পূর্ব ভারতের অন্যান্য অংশে দক্ষিণ মায়ানমার, থাইল্যান্ড, লাওস এবং জাভা পর্যন্ত দেখা যায়। এছাড়া পশ্চিম এবং দক্ষিণ চীন, হাইনান এবং তাইওয়ান এর বিভিন্ন অঞ্চলে দেখা যায়।
কাসিকন্ধ, দৈলেখ
কাসিকন্ধ পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩২৫৬ জন এবং খানার সংখ্যা ছিল ৫৫৫ টি।
লরা বুশ
লরা লেন ওয়েলচ বুশ (ইংরেজি:Laura Lane Welch Bush) (জন্ম: ৪ নভেম্বর, ১৯৪৬) মার্কিন যুক্তরাষ্ট্রের রাষ্ট্রপতি জর্জ ডাব্লিউ বুশের সহধর্মণী। তিনি ২০০১ থেকে ২০০৯ সাল পর্যন্ত ফার্স্ট লেডি সম্মাননা লাভ করেন।
রিধিমা পাণ্ডে
রিধিমা পাণ্ডে (জন্ম ২০০৯) ভারতের পরিবেশকর্মী, যিনি জলবায়ু পরিবর্তন মোকাবেলায় ব্যবস্থা নেওয়ার পক্ষে কথা বলেন। তাকে গ্রেটা থুনবার্গের সাথে তুলনা করা হয়েছে। তিনি যখন নয় বছর বয়সী ছিলেন তখন জলবায়ু পরিবর্তন মোকাবেলায় পর্যাপ্ত পদক্ষেপ না নেওয়ায় তিনি ভারত সরকারের বিরুদ্ধে মামলা দায়ের করেছিলেন। জলবায়ু সংকট মোকাবেলায় বিভিন্ন দেশের পদক্ষেপ নিতে ব্যর্থ হওয়ার বিপক্ষে বেশ কয়েকজন তরুণ জলবায়ু কর্মীর সঙ্গে তিনিও জাতিসংঘের অন্যতম বাদী ছিলেন।
পটভূমি
পাণ্ডে ভারতের উত্তরাঞ্চলের উত্তরাখণ্ড রাজ্যে বাস করেন। তার বাবা দীনেশ পাণ্ডেও একজন জলবায়ু কর্মী যিনি ১৬ বছর ধরে উত্তরাখণ্ডে এই বিষয়ে কাজ করেছেন।
উত্তরাখণ্ডে তার এলাকাটি গত দশ বছরে তীব্র আবহাওয়ায় প্রভাবিত হয়েছে। ২০১৩ সালে বন্যা ও ভূমিধসে ১০০০ জনেরও বেশি লোক মারা গিয়েছিল। প্রায় ১,০০,০০০ লোককে এই অঞ্চল থেকে সরিয়ে নিতে হয়েছিল। বিশ্বব্যাঙ্কের মতে, জলবায়ু পরিবর্তনের কারণে ভারতে জল সরবরাহের উপর চাপ বাড়ার সম্ভাবনা রয়েছে।
অন্যান্য সক্রিয়তা
পাণ্ডে প্লাস্টিকের উপর সম্পূর্ণ নিষেধাজ্ঞা আরোপের আহ্বান জানিয়েছেন, এই যুক্তিতে যে এর অব্যাহত উৎপাদন ভোক্তাদের চাহিদার ফল। তিনি গঙ্গা নদী পরিষ্কারের জন্য ভারত সরকার এবং স্থানীয় কর্তৃপক্ষকে আরও কিছু করার আহ্বান জানিয়েছেন। তিনি বলেন সরকার যখন দাবি করছে যে তারা নদী পরিষ্কার করছে, তখন নদীর অবস্থার খুব বেশি পরিবর্তন হয়নি।
ভারত সরকারের বিরুদ্ধে আইনানুগ ব্যবস্থা
নয় বছর বয়সে পাণ্ডে ভারত সরকারের বিরুদ্ধে এই ভিত্তিতে মামলা দায়ের করেছিলেন যে তারা প্যারিস চুক্তিতে সম্মত হয়েও জলবায়ু পরিবর্তনের বিরুদ্ধে উল্লেখযোগ্য কোন পদক্ষেপ নেয়নি। এই আদালতে মামলাটি ন্যাশনাল গ্রিন ট্রাইব্যুনালে (এনজিটি) উপস্থাপন করা হয়, আদালতটি ২০১০ সালে প্রতিষ্ঠিত হয়েছিল যা শুধুমাত্র পরিবেশগ বিষয়ক মামলা নিয়ে কাজ করে। পাণ্ডে ভারত সরকারকে কার্বন নির্গমন হ্রাস করার পরিকল্পনা এবং জলবায়ু পরিবর্তনের প্রভাব রোধে দেশব্যাপী পরিকল্পনা তৈরি করতে বলেন, যার মধ্যে রয়েছে ভারতের জীবাশ্ম জ্বালানির ব্যবহার হ্রাস করা।
দ্য ইন্ডিপেন্ডেন্টের সাথে একটি সাক্ষাৎকারে রিধিমা পাণ্ডে বলেছেন যে-"“আমার সরকার গ্রিনহাউস গ্যাস নির্গমন নিয়ন্ত্রণ ও হ্রাস করার পদক্ষেপ নিতে ব্যর্থ হয়েছে, যা চরম জলবায়ু পরিস্থিতি সৃষ্টি করছে। এটি আমাকে এবং ভবিষ্যৎ প্রজন্ম উভয়কেই প্রভাবিত করবে। আমার দেশে জীবাশ্ম জ্বালানির ব্যবহার হ্রাস করার বিশাল সম্ভাবনা রয়েছে এবং সরকারের নিষ্ক্রিয়তার কারণে আমি জাতীয় গ্রিন ট্রাইব্যুনালের কাছে গিয়েছিলাম।”"বিষয়টি 'পরিবেশ চুক্তি মূল্যায়নের আওতাধীন' বলে মন্তব্য করে ন্যাশনাল গ্রিন ট্রাইব্যুনাল (এনজিটি) তার আবেদনটি খারিজ করে দিয়েছিল।
পুরস্কার
রিধিমা পাণ্ডে ২০২০ সালের ২৩শে নভেম্বরে ঘোষিত বিবিসির ১০০ জন নারীর তালিকায় ছিলেন।
পে-মা-'ফ্রিন-লাস (তিব্বত)
পে-মা-'ফ্রিন-লাস (১৬৪১-১৭১৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।
মেমানপুর
মেমানপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকে অবস্থিত একটি জনবসতি এলাকা। এই এলাকাটি ২০১১ সালের জনগণনায় পৃথক স্থান হিসেবে চিহ্নিত হয়নি। গুগল ম্যাপেও এটি পৃথকভাবে দৃষ্ট হয় না। তবে এখানকার প্রাচীন পঞ্চরত্ন শ্যামসুন্দর মন্দিরটির কথা একাধিক গ্রন্থে পাওয়া যায়। মন্দিরটির স্থানাঙ্ক 22.89252°N, 87.61747°W। মেমানপুরের কাছে একটি প্রাথমিক বিদ্যালয়ও অবস্থিত।
সংস্কৃতি
ডেভিড জে. ম্যাককাশন মেমানপুরের পঞ্চরত্ন শ্যামসুন্দর মন্দিরটির কথা উল্লেখ করেছেন। মন্দিরটি সম্ভবত সপ্তদশ শতাব্দীতে প্রতিষ্ঠিত হয়। মন্দিরটি মাকড়া পাথরে নির্মিত। পরিমাপ ২৬ বর্গফুট। এই মন্দিরের গায়ে অলংকরণ বিশেষ দেখা যায় না। তবে এটি খাঁজকাটা রেখ শৈলীর শিখর এবং খিলানযুক্ত তিনটি প্রবেশপথ বিশিষ্ট। মন্দিরটির বিশেষত্ব হল ছাদ ও প্রবেশপথের মধ্যবর্তী অংশ যতটা না উঁচু তার থেকে বেশি চওড়া।
আদনান ইলিয়াস
আদনান দান্নি ইলিয়াস (জন্ম: ৩০ ডিসেম্বর, ১৯৮৪) পাঞ্জাবের জাফরওয়াল এলাকায় জন্মগ্রহণকারী ও পাকিস্তানি বংশোদ্ভূত ওমানী ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখছেন। পাশাপাশি ডানহাতে মিডিয়াম বোলিং করে থাকেন তিনি। পূর্বে অনূর্ধ্ব-১৭ দলের পক্ষে খেলেছেন আদনান ইলিয়াস।
খেলোয়াড়ী জীবন
যুবদের আন্তর্জাতিক ক্রিকেটে মালয়েশিয়া অনূর্ধ্ব-১৭ ও হংকং অনূর্ধ্ব-১৯ দলের বিপক্ষে যথাক্রমে অপরাজিত ১৯৯* ও অপরাজিত ১৬৮* রান তুলেছিলেন। ২০০৫ সালে ওমান দল আইসিসি ট্রফি প্রতিযোগিতায় খেলার সুযোগ পায়। তিনিও দলের অন্যতম সদস্য মনোনীত হন। বেলফাস্টে ডেনমার্কের বিপক্ষে প্রস্তুতিমূলক খেলায় শতরান করেন তিনি ও দল জয়লাভ করে। মূল প্রতিযোগিতায় ছয় খেলায় উদ্বোধনী ব্যাটসম্যান হিসেবে নেমে মাত্র ৪৯ রান তোলেন। কিন্তু ব্যাটিং অর্ডারে পরিবর্তন ঘটিয়ে তিন নম্বরে মাঠে নামলে কানাডার বিপক্ষে ৩১ করেছিলেন।
২০০৬ সালের এসিসি ট্রফি প্রতিযোগিতায় গ্রুপ পর্বের শেষ খেলায় বাহরাইনের বিপক্ষে হেরে বিদায় নেয়। খেলায় তিনি ১৮ রান তোলেন। ২১ নভেম্বর, ২০১৫ তারিখে হংকংয়ের বিপক্ষে টুয়েন্টি২০ আন্তর্জাতিকে তার অভিষেক ঘটে।
ভেঙ্কটালক্ষাম্মা
কে.ভেঙ্কটালক্ষাম্মা (২৯শে মে ১৯০৬ -১লা জুলাই ২০০২) ছিলেন একজন প্রখ্যাত ভারতীয় ভরতনাট্যম নৃত্যশিল্পী। তিনি ছিলেন ভরতনাট্যম এর মাইসোর ঘরানার একজন মহীরুহ এবং মাইসোর রাজসভার নৃত্যশৈলীর সর্বশেষ প্রতিনিধি। ১৯৬৪ সালে তিনি সংগীত নাটক অকাদেমি পুরস্কার এবং ১৯৯২ সালে তিনি ভারতের তৃতীয় সর্বোচ্চ অসামরিক সম্মান পদ্মভূষণ পুরস্কার লাভ করেছিলেন ।
প্রাথমিক জীবন
ভেঙ্কটালক্ষাম্মা ১৯০০ সালের ২৯ শে মে ব্রিটিশ ভারতের মাইসোর রাজ্যে র কাদুরের টাঙ্গালি টান্ডায় (বর্তমানে ভি.এল.নগর) লাম্বানি পরিবারে জন্মগ্রহণ করেছিলেন। আট বছর বয়সে তাঁর পিতামহ-পিতামহী তাঁকে সুপরিচিত নৃত্যশিল্পী 'নাট্য সরস্বতী' জাট্টি থায়াম্মার অধীনে ভরতনাট্যম শিখতে মাইসোর রাজদরবারে নিয়ে যান।
ভেঙ্কটালক্ষাম্মা গুরুকুল পদ্ধতিতে নৃত্যের প্রশিক্ষণ গ্রহণ করছিলেন এবং বারো বছর বয়সে তাঁর ‘রঙ্গ প্রবেশ’ ঘটে। তিনি আস্থানা বিদ্বান দেবোত্তম জোইস, শান্তা শাস্ত্রী এবং গিরি ভট্টের কাছ থেকে সংস্কৃত শিখেছিলেন এবং ডক্টর বি. দেবেন্দ্রপ্পা এবং সি. রামা রাওর কাছ থেকে কর্ণাটকী শাস্ত্রীয় সঙ্গীতের প্রয়োজনীয় প্রশিক্ষণ নিয়েছিলেন এবং প্রায় ৩০ বছর ধরে তাঁর গুরু থায়াম্মার সাথে নিয়মিত নৃত্য পরিবেশন করতেন।
ভেঙ্কটালক্ষাম্মা ভোর বেলা তাঁর গুরু থায়াম্মার বাড়িতে গিয়ে কঠোর অনুশীলন করতেন। কঠোর অনুশীলনের একটি অংশ ছিল চোখের পাতার মাধ্যমে মুদ্রা (কয়েন) এবং সূচ তুলতে পারা যাতে চোখের পেশিগুলি পর্যাপ্ত প্রশিক্ষণ পায় এবং নৃত্যাভিনয়ের সময় উপযুক্ত অনুভূতি প্রকাশ করতে পারে। তখনকার দিনে রঙ্গপ্রবেশ এখনকার মতো সামাজিক অনুষ্ঠান ছিল না এবং নৃত্যাভিনয়ের সময় এত আভরণ এবং মেক-আপের ব্যবহার ছিল না।
কর্মজীবন
ভেঙ্কটালক্ষাম্মা ১৯৩৯ সালে মাইসোর সাম্রাজ্যের মহান রাজা চতুর্থ কৃষ্ণরাজেন্দ্র ওয়াদেয়া র দ্বারা "আস্থানা বিদূষী" বা রাজদরবারের নৃত্যশিল্পী হিসাবে নিযুক্ত হন এবং শীঘ্রই ভরতনাট্যম জগতে তাঁর নাম ছড়িয়ে পড়ে। ভরতনাট্যম এর মাইসোর ঘরানাকে নতুন উচ্চতায় নিয়ে যাওয়ার কৃতিত্ব তাঁরই। তিনি চতুর্থ কৃষ্ণরাজ ওয়াদেয়ার এবং মাইসোর রাজ্যের শেষ মহারাজা জয়চমরাজেন্দ্র ওয়াদেয়ার আমলে প্রায় ৪০ বছর ধরে 'আস্থানা বিদূষী' র ভূমিকা পালন করেছিলেন।
মাইসোর রাজসভায় ৪০ বছর চাকরির পরে, তিনি তাঁর নিজস্ব সংস্থা ভারতীয় নৃত্য নিকেতন শুরু করেছিলেন।
১৯৬৫ সালে মাইসোর বিশ্ববিদ্যালয়ে নৃত্য অনুষদ প্রতিষ্ঠিত হলে ভেঙ্কটালক্ষাম্মা তার প্রথম অধ্যাপক নিয়োজিত হন এবং ১৯৭৪ সালে নয় বছর অধ্যাপনা করার পরে অবসর গ্রহণ করেন। অবসর গ্রহণের পরে তাঁর নাতনি শকুন্তলাম্মা বিশ্ববিদ্যালয়ের অধ্যাপক হয়েছিলেন। ভেঙ্কটালক্ষাম্মা ভারত এবং বিদেশের একাধিক নৃত্যশিল্পীকে প্রশিক্ষণ দিয়েছিলেন। এছাড়াও তিনি বেঙ্গালুরু তে নুপূর স্কুল অফ ভারতনাট্যমের নৃত্যশিক্ষক এবং অধ্যক্ষের দায়িত্ব পালন করেছিলেন।
প্রাইজবন্ড
বর্তমানে বাংলাদেশে ৪৬ টি সিরিজের নাম্বার আছে।
পটভূমি
১৯৫৬ সালের অর্থব্যবস্থা (বিবিধ) আইন হল প্রাথমিক আইন যার অধীনে বন্ড অনুমোদিত হয় এবং একই ধারনায় ও একই সময়ে প্রিমিয়াম বন্ড নামে যুক্তরাজ্যে অনুরূপ ধারণার প্রবর্তিত হয়। ১৯৫৭ সালের মার্চ মাসে সর্বপ্রথম এ বন্ড বিক্রি করা হয় এবং একই বছরের সেপ্টেম্বর মাসে বন্ডের প্রথম ভাগ্যপরীক্ষা বা ড্র (draw) অনুষ্ঠিত হয়। মূলত ব্যাংক অফ আয়ারল্যান্ড (Bank of Ireland) সরকারের তহবিলকারী হিসেবে পরিকল্পনাটি করেছিল।
বাংলাদেশ
বাংলাদেশ ব্যাংকের মাধ্যমে বাংলাদেশে এটি সর্বপ্রথম চালু হয় ১৯৭৪ সালে। বাংলাদেশে প্রথম চালুকৃত প্রাইজবন্ডের মূল্যমান ছিল ১০ ও ৫০ টাকা; পরে ১৯৯৫ সালে ১০০ টাকা মূল্যমানের প্রাইজবন্ড চালু হওয়ার পর সেগুলো তুলে নেওয়া হয়।
ভারত
ভারতে ১০০ থেকে ৪০ হাজার রুপি মূল্যমানের আট ধরনের প্রাইজবন্ড বিদ্যমান রয়েছে।
পাকিস্তান
অর্থ মন্ত্রণালয়ের মাধ্যমে পাকিস্তানে প্রাইজবন্ড ছাড়া হয়; যা বিভিন্ন সরকারী, আধা-সরকারী ও বে-সরকারী ব্যাংকের মাধ্যমে কিনতে পাওয়া যায়। সেখানে ১০০ থেকে ৪০ হাজার রুপি মূল্যমানের আট ধরনের প্রাইজবন্ড রয়েছে।
কুহেলিকা
কাহিনী সংক্ষেপ
তরুণ কবি হারুনের মেসে তার রচিত 'নারী কুহেলিকা' কবিতা নিয়ে বিতর্ক শুরু হয়। জাহাঙ্গীর একজন বিপ্লবী স্বদেশী দলের কর্মী। নারী সম্পর্কে তার ধারণা নেতিবাচক। সে মনে করে ইহারা মায়াবিনীর জাত। ইহারা সকল কল্যাণের পথে মায়াজাল পাতিয়া রাখিয়াছে। ইহারা গহণ পথের কণ্টক, রাজপথের দস্যু। জাহাঙ্গীরের সাথে যোগসূত্র রয়েছে হিন্দু বিপ্লবী প্রমথের।
সিংরাউলি জেলা
সিংরৌলি জেলা ভারতের মধ্য প্রদেশ রাজ্যের অন্যতম জেলা ।
ইতিহাস
সিংরাউলি জেলা বৈধনে সদর দফতর সহ ২৪ শে মে ২০০৮-এ অস্তিত্ব লাভ করে। এটি পূর্ববর্তী সিধি জেলার তিনটি তহসিলকে পৃথক করে গঠিত হয়েছিল: সিংরাউলি, দেওসর এবং চিত্রাঙ্গী।
উত্তর প্রদেশ রাজ্যের দক্ষিণ দিকে সোনভদ্রা জেলা এবং এর সংলগ্ন মধ্যপ্রদেশ রাজ্যের পূর্ব অংশের অঞ্চলটি সম্মিলিতভাবে সিংরাউলি নামে পরিচিত। সিংরৌলি ভারতের শক্তির রাজধানী হিসাবে উঠছে। আগে শ্রিংগীর নামানুসারে এই স্থানটি আগে শ্রিঙ্গাভালী নামে পরিচিত, এটি একসময় ঘন এবং অপরিবর্তনীয় বন দ্বারা আবৃত ছিল এবং বন্য প্রাণী দ্বারা বাস করত। জায়গাটি এতটা বিশ্বাসঘাতক হিসাবে বিবেচিত হয়েছিল যে এটি ১৯৪৭ সাল পর্যন্ত রেভা রাজ্যের রাজা রাজারা রাজ্য পরিচালনা করেছিলেন, যাঁরা ভ্রষ্ট বেসামরিক ও অফিসারদের আটক রাখার জন্য উন্মুক্ত উন্মুক্ত আকাশের কারাগার হিসাবে ব্যবহার করেছিলেন।
১৮০০ এর দশকে, সিংরাউলির তিনটি পৃথক শাসক ছিল (পূর্বে সিদ্ধি নামে পরিচিত) এই অঞ্চলটির তিনটি অংশ শাসন করত: প্রথমটি ছিল বরদী (খাতাই) থেকে চন্ডেল শাসকরা। দ্বিতীয়টি ছিল রাজসাহাব মাডওয়াস, তিনি ছিলেন বালান্ড রাজপুত, বেশিরভাগই মাজৌলি ব্লকে শাসন করেছিলেন। তৃতীয় ছিলেন সিংরোলির রাজসাহাব।
বারদী খাতাইয়ের রাজা কান্ত দেও সিংহ সোন নদীর তীরে অবস্থিত পৈতৃক হাভেলিতে বাস করছেন। তিনি ভারতীয় জনতা পার্টির একজন সক্রিয় সদস্য।
মাত্র দুই প্রজন্ম আগে, ছোট মালিকরা তাদের জমির পার্সেলগুলি এখানে ভাড়া নিচ্ছেন এবং মূল বাসিন্দারা বনে মধু এবং ভেষজ সংগ্রহ করছিলেন। পঞ্চাশের দশকের শেষের দিকে, একটি বৃহত আকারের বাঁধটি রিহ্যান্ড নদীর জলকে বাঁধে। গোবিন্দ বল্লভ পান্ত সাগর নামে পরিচিত এই বাঁধটির উদ্বোধন করেছিলেন প। ১৯62২ সালে জওহর লাল নেহেরু। পরবর্তীতে, সমৃদ্ধ কয়লার জমার পরিমাণ 2200 টি অঞ্চলে ছড়িয়ে পড়ে এমপি রাজ্যের কিলোমিটার (সিদ্ধি জেলার পূর্বাঞ্চল) এবং ইউপি (সোনভদ্র জেলার দক্ষিণ অংশ) কৃত্রিম হ্রদের নিকটে আবিষ্কার করা হয়েছিল যা বিদ্যুৎ উৎপাদন করতে ব্যবহৃত হতে পারে।
২৪ মে ২০০৮-তে, মধ্য প্রদেশ সরকার সিধির সাথে তিনটি তহসিল, সিংরৌলি, চিত্রাঙ্গী ও দেওসরকে পৃথক করে সিঙ্গরৌলিকে তার ৫০ তম জেলা হিসাবে ঘোষণা করে। ১ এপ্রিল ২০১২ তে দুটি নতুন তহসিল যুক্ত হয়েছিল, মদা ও সরাই।
এই অঞ্চলে খ্রিস্টাব্দের ৭-৮ ম শতাব্দীতে তৈরি কিছু রক কাটা গুহা রয়েছে মাডায়, যা বৈধন থেকে ৩২ কিমি দূরে অবস্থিত। মাদার গুহাগুলি সিংরৌলি জেলার মদা তহসিলগুলিতে অবস্থিত। বিখ্যাত গুহাগুলির মধ্যে রয়েছে বিভা মদা, গণেশ মদা এবং শঙ্কর মদা, জলজালিয়া এবং রাবণ মদা।
শিলা কাটা গুহাগুলির পাশাপাশি সিংরৌলিও রক শেল্টারে আঁকেন। রাণিমাচি, ধোলাগিরি ও গৌড়া পাহাড সিংরৌলির চিত্রাঙ্গী তহসিলের মধ্যে অবস্থিত। এই আঁকা শিলা আশ্রয়গুলি মাইক্রোলিথিক প্রয়োগ সংস্কৃতির মেসোলিথিক যুগের অন্তর্গত। এই চিত্রগুলি ভারতীয় শিল্পের প্রাথমিক ইতিহাসের প্রতিনিধি এবং লাল ocher দ্বারা তৈরি হয়।
দূষণ আশ্রয়কারীদের হুমকি দেয়। রাস্তা দিয়ে সংযোগ খুব খারাপ। এটি বেশ কয়েক বছর ধরেই স্পষ্ট হয়েছে তবে সড়ক পরিবহন ও বাসের মান উন্নয়নে এখনও কোনও পদক্ষেপ নেওয়া হয়নি।
ভূগোল
সিংরৌলি জেলা ।
বিভাগ
সিংরৌলি জেলা তিনটি তহসিল নিয়ে গঠিত - সিংরাউলি, দেওসর এবং চিত্রাঙ্গী।
এই জেলায় তিনটি মধ্য প্রদেশ বিধানসভা কেন্দ্র রয়েছে, নাম চিত্ররঙ্গি, সিংরাউলি এবং দেওসর । এগুলি সবই সিদ্ধি লোকসভা কেন্দ্রের অংশ, পরে এই জেলাতে আরও দুটি তহসিল যুক্ত করা হয়েছে, মাদা ও সরাই।
জনগণের উৎপাত্ত
২০১১ সালের আদম শুমারি অনুসারে সিংরৌলি জেলার জনসংখ্যা ১,১৭৮,২৭৩ টিমোর-লেস্টে  বা মার্কিন যুক্তরাষ্ট্রের রোড আইল্যান্ড রাজ্যের সমান সমান।  এটি  ভারতে ৪০২ তম স্থানে আছে (মোট ৬৪০ এর মধ্যে)।  জেলাটির  জনসংখ্যার ঘনত্ব ) has ।  2001 এর দশকে এর জনসংখ্যা বৃদ্ধির হার ছিল ৩৮.০৩%।  সিংরৌলিতে প্রতি ১০০০ পুরুষের জন্য ৯১৬ জন মহিলা লিঙ্গ অনুপাত রয়েছে  এবং সাক্ষরতার হার ৬২.৩৬%। জনসংখ্যার ৩২.%% তফসিলি উপজাতি থেকে, ১২.৮% জন উপজাতি।
ভারতের ২০১১ সালের আদমশুমারির সময়ে, জেলার ৯৯..67% জনগণ হিন্দি এবং ১. 1.64% গন্ডিকে তাদের প্রথম ভাষা হিসাবে কথা বলেছিল।
শিক্ষা
Singrauli জেলা একটি অনন্য হোম সব্যসাচীর ন্যায় গুণবিশিষ্ট Budhela গ্রামে, যেখানে ছাত্র উভয় হাত দিয়ে একযোগে লিখতে শেখানো হয় এ বীনা Vandini স্কুল নামে স্কুল। ১৯ 1999৯ সালের জুলাইয়ে প্রাক্তন সেনা সৈনিক শ্রী ভিপিএস ধর্ম স্কুলটি স্থাপন করেছিলেন।
অর্থনীতি
Rihand বাঁধ ১৯৬১ সালে জুড়ে নির্মিত হয়েছিল রিহান্দ নদী পার্শ্ববর্তী জেলার Pipri এ সোনভদ্র এ, উত্তরপ্রদেশ । পরে, সমৃদ্ধ কয়লার জমার পরিমাণ  জুড়ে ছড়িয়ে পড়ে উত্তরপ্রদেশ এবং মধ্য প্রদেশ রাজ্য জুড়ে রিহান্দ বাঁধ দ্বারা গঠিত কৃত্রিম হ্রদের নিকটবর্তী গোবিন্দ বল্লভ পান্ত সাগর আবিষ্কার করা হয়েছিল। যা এই অঞ্চলের রূপান্তর এবং উন্নয়নের দিকে পরিচালিত করেছিল।
কয়লা খনন এবং শক্তি
উত্তর কোলফিল্ডস জেলার প্রধান ব্যবসা। সংস্থার সদর দফতর সিংরুলিতে। সংস্থাটি কোল ইন্ডিয়ার একটি সহায়ক সংস্থা, যা বিশ্বের বৃহত্তম কয়লা উৎপাদনকারী সংস্থা।
সিঙ্গরৌলি কয়লফিল্ডকে দুটি বেসিনে ভাগ করা যায়, যেমন। মোহের সাব-বেসিন (৩১২ কিমি 2। ) এবং সিংরৌলি মেইন বেসিন (১৮৯০) কিমি 2)। মোহের উপ-অববাহিকার প্রধান অংশটি মধ্য প্রদেশের সিদ্ধি জেলায় এবং একটি ছোট্ট অংশ উত্তর প্রদেশের সোনভদ্রা জেলায় । সিংরৌলি মূল অববাহিকাটি কয়লা মাঠের পশ্চিম অংশে অবস্থিত এবং এটি বেশিরভাগই অনাবিষ্কৃত। বর্তমান কয়লা খনন কার্যক্রম এবং ভবিষ্যতের ব্লকগুলি মহের সাব-বেসিনে কেন্দ্রীভূত। এই কয়লা খনিগুলি থেকে খনন করা কয়লার রূপ হ'ল লিগনাইট। এই কয়লা খনিগুলি ভারী আর্থ মুভিং মেশিনগুলির (এইচইএমএম) হাব।
এনসিএল যান্ত্রিক ওপেনকাস্ট মাইনগুলির মাধ্যমে কয়লা উৎপাদন করে তবে পরিবেশ সুরক্ষার প্রতি তার প্রতিশ্রুতিগুলি মোট এটি খনির কাজে নিযুক্ত খুব কম সংখ্যক সংস্থার মধ্যে একটি, যা তার পরিবেশগত সিস্টেমগুলির জন্য আইএসও –14001 শংসাপত্র পেয়েছে।
এনসিএল তার সম্প্রদায় উন্নয়ন কর্মসূচির মাধ্যমে এই অঞ্চলের উন্নতি ও উন্নয়নে উল্লেখযোগ্য অবদান রেখেছে। এটি স্থানীয় আদিবাসী, অ-উপজাতি এবং প্রকল্প-ক্ষতিগ্রস্ত ব্যক্তিদের স্ব-কর্মসংস্থান প্রকল্পের মাধ্যমে তাদের জীবনের মান উন্নয়নে, শিক্ষা প্রদান এবং স্বাস্থ্যসেবা প্রদানের ক্ষেত্রে সহায়তা করছে।
শিল্প
সিংরুলিতে পরিচালিত বা আগত প্রধান সংস্থাগুলি হ'ল: বিবিধ:
সংস্কৃতি
সিঙ্গরুলির বিখ্যাত মন্দিরগুলি হ'ল ঝিঙ্গুরদার হনুমান মন্দির, শহর থেকে প্রায় ৮ কিলোমিটার দূরে এবং জওয়ালার মুখী প্রায় সিংরৌলি স্টেশন থেকে ১৫ কিমি। অন্যান্য মন্দিরগুলির মধ্যে রয়েছে গায়ত্রী মন্দির, জৈন মন্দির এবং শিব মন্দির, ১৫ টি বিন্ধ্যনগরে অবস্থিত 15 সিংরৌলি থেকে কিমি। জগন্নাথ মন্দির, জয়ন্ত, একটি বিখ্যাত হিন্দু মন্দির (ভগবান জগন্নাথ)। এই অঞ্চলে সর্বাধিক বিশিষ্ট উৎসবগুলি হলেন দুর্গা পূজা এবং দীপাবলী। হনুমান মন্দিরে একটি দুর্দান্ত মেলা (মেলা )ও সাজানো হয়েছে am কুখ্যাত শ্রী গনেশজি মন্দির, দেওসর দেওসরের নিকটবর্তী খদৌড়া গ্রামে।
কর্মক্ষেত্রে শিশুদের মুখোমুখি বিপদসমূহের সবচেয়ে খারাপ রূপ
কর্মক্ষেত্রে শিশুদের মুখোমুখি বিপদসমূহের সবচেয়ে খারাপ রূপ ১৯৯৯ সালে আন্তর্জাতিক শ্রম সংস্থা (আইএলও) কর্তৃক গৃহীত শিশুশ্রম সুপারিশ (১৯০নং) এর  একটি বিধান। এটি পরীক্ষা এবং মূল্যায়নের জন্য কাঠামো নির্ধারণ করে, "যে কাজটি তার প্রকৃতি বা যে পরিস্থিতিতে এটি করা হয় তা স্বাস্থ্য, নিরাপত্তা বা নৈতিকতা বা শিশুদের ক্ষতি করার সম্ভাবনা রয়েছে" (১৮২গ, ধারা ৩ঘ)।
এই প্রচেষ্টা শিশুশ্রমের সবচেয়ে খারাপ রূপের পূর্ববর্তী তালিকার পরিপূরক একটি প্রচেষ্টা। আইএলও অনুসারে, "বিপজ্জনক" শিশুশ্রম শিশুশ্রমের "সবচেয়ে খারাপ রূপ "গুলির মধ্যে সবচেয়ে বড় ভাগ। ৫-১৭ বছর বয়সী আনুমানিক ১১৫ মিলিয়ন শিশু কৃষি, খনির, নির্মাণ, উৎপাদন, পরিষেবা শিল্প এবং গার্হস্থ্য পরিষেবা সহ বিপজ্জনক পরিস্থিতিতে কাজ করে। এটি শিল্পোন্নত এবং উন্নয়নশীল উভয় দেশেই পাওয়া যায়। বাচ্চারা খুব কম বয়সেই বিপজ্জনক কাজ করতে পারে। আইএলও অনুমান করে যে বিশ্বব্যাপী প্রতি বছর প্রায় ২২০০০ শিশু কর্মক্ষেত্রে নিহত হয়। তাদের কাজের কারণে আহত বা অসুস্থদের সংখ্যা জানা যায়নি।
সাধারণ নির্দেশিকা
শিশুদের জন্য অনিরাপদ বলে বিবেচিত কাজের জন্য ILO নিম্নলিখিত নির্দেশিকা প্রদান করে, যেমন:
মনীষা কৈরালা
মনীষা কৈরালা বা মনিষা কোইরালা (मनिषा कोइराला, ১৬ আগস্ট ১৯৭০) হলেন একজন নেপালি অভিনেত্রী, যিনি প্রধানত বলিউড (হিন্দি) চলচ্চিত্রে কাজ করে থাকেন। তিনি নেপালি রাজনীতিতে সুপরিচিত কৈরালা পরিবারে জন্মগ্রহণ করেন। তিনি প্রকাশ কৈরালা ও সুষমা কৈরালা কন্যা এবং নেপালের ২২তম প্রধানমন্ত্রী বিশ্বেশ্বর প্রসাদ কৈরালার নাতনী। কর্মজীবনে কৈরালা তিনটি ফিল্মফেয়ার পুরস্কার, একটি ফিল্মফেয়ার পুরস্কার দক্ষিণ ও একটি স্ক্রিন পুরস্কারসহ একাধিক পুরস্কার অর্জন করেছেন। ২০০১ সালে নেপাল রাজ্য তাকে নেপালের দ্বিতীয় সর্বোচ্চ বেসামরিক সম্মাননা অর্ডার অব গোর্খা দক্ষিণ বাহুয় ভূষিত করে।
চলচ্চিত্রে অভিনয়ের পাশাপাশি কৈরালা মঞ্চে পরিবেশনার সাথে জড়িত এবং তার জরায়ুর ক্যান্সার নিয়ে রচিত উপন্যাস হিলড রচনায় সাহায্য করেন। কৈরালা ১৯৯৯ সালে ইউএনপিএফের শুভেচ্ছাদূত হিসেবে নিয়োগ পান এবং ২০১৫ সালে তিনি ২০১৫ সালের এপ্রিলে নেপালের ভূমিকম্প পরবর্তী সময়ে ত্রাণকার্যের সাথে জড়িত ছিলেন। তিনি নারীর অধিকার, নারীর প্রতি সহিংসতা দমন, মানব পাচার ও ক্যান্সার বিষয়ক সচেতনতায় কাজ করেন।
নির্বাচিত চলচ্চিত্রের তালিকা
thumb|right|২০১৪-এর নভেম্বরে মনীষা কৈরালা।
হরিপ্রভা তাকেদা
হরিপ্রভা তাকেদা তথা হরিপ্রভা বসুমল্লিক (১৮৯০ - ১৯৭২) প্রথম ভারতীয় মহিলা যিনি জাপান যাত্রা করেন। ১৯১২ সালে তিনি তার স্বামী ওয়েমন তাকেদার সাথে জাপান যাত্রা করেন। ১৯১৫ সালে তার ভ্রমণ কাহিনী বঙ্গমহিলার জাপান যাত্রা ঢাকা থেকে প্রকাশিত হয়।
দ্বিতীয় বিশ্বযুদ্ধের সময় তিনি জাপানে বসবাস কালে টোকিও রেডিওতে আজাদ হিন্দ ফৌজের সংবাদ পাঠিকার দায়িত্ব পালন করেন। যুদ্ধের পর তিনি ভারতে ফিরে আসেন এবং পশ্চিমবঙ্গের জলপাইগুড়িতে বসবাস করতে থাকেন। ২০১২ সালে হরিপ্রভার প্রথম জাপান যাত্রার শতবর্ষে বাংলাদেশী চিত্রপরিচালক তানভীর মোকাম্মেল হরিপ্রভার জীবনের উপর একটি তথ্যচিত্র নির্মাণ করেন।
প্রথম জীবন
হরিপ্রভার জন্ম হয় ১৮৯০ সালে, তদানীন্তন ঢাকা জেলার খিলগাওঁ গ্রামে। হরিপ্রভার বাবা শশীভূষণ মল্লিক ছিলেন ঢাকার নববিধান ব্রাহ্মসমাজের সক্রিয় কর্মী। ১৮৯২ সালে তিনি ঢাকায় নিরাশ্রয় মহিলা ও শিশুদের পুনর্বাসনের উদ্দেশ্যে মাতৃনিকেতন নামে একটি আশ্রম প্রতিষ্ঠা করেন। হরিপ্রভার মা নগেন্দ্রবালা মাতৃনিকেতনের দেখাশুনো করতেন। তার শৈশবের কথা জানা যায় না। তবে শোনা যায় তিনি ইডেন স্কুলে মেট্রিক পর্যন্ত পড়াশোনা করেছিলেন।
ছোট থেকেই তিনি মাতৃনিকেতনের সাথে যুক্ত ছিলেন। আশ্রমে কাজ করার সুবাদে তার পরিচয় হয় জাপানি যুবক ওয়েমন তাকেদার সঙ্গে। ওয়েমন তখন ঢাকার বুলবুল সোপ ফ্যাক্টরিতে প্রধান কারিগর ছিলেন। তাদের পরিচয় ক্রমে প্রণয়ে পরিণত হয়। ১৯০৭ সালে উভয় পরিবারের সম্মতিতে নববিধান ব্রাহ্মসমাজের নবসংহিতা অনুসারে তাদের বিবাহ হয়। বিবাহের পর ওয়েমন তার শ্বশুর শশীভূষণ মল্লিকের সহযোগিতায় ঢাকা সোপ ফ্যাক্টরি প্রতিষ্ঠা করেন। উক্ত পরিষ্ঠানের আয়ের কিয়দংশ মাতৃনিকেতনে দান করা হত। বছর খানেক পরে ঢাকা সোপ ফ্যাক্টরি আর্থিক ক্ষতির মুখে পড়ে। ওয়েমন তখন ব্যবসার পাট চুকিয়ে সস্ত্রীক জাপানে প্রত্যাবর্তনের সিদ্ধান্ত নেন।
প্রথম জাপান যাত্রা
হরিপ্রভার জাপান যাত্রার সংবাদ প্রচারিত হতেই দেশে হইচই পড়ে যায়। দিনাজপুরের মহারাজা তাকেদা দম্পতির জাপান যাত্রার কথা শুনে তাদের ২৫ টাকা উপহার দেন। ঢাকাস্থিত জনৈক জাপানি ব্যবসায়ী কোহারা তাদের ৫০ টাকা উপহার দেন। ঢাকার নববিধান ব্রাহ্মসমাজের পক্ষ থেকে তাদের যাত্রার শুভকামনা করে প্রার্থনার আয়োজন করা হয়। ৩ নভেম্বর ১৯১২ হরিপ্রভা ও ওয়েমান ঢাকা থেকে যাত্রা শুরু করেন। প্রথমে নারায়ণগঞ্জ থেকে স্টীমারে গোয়ালন্দ। গোয়ালন্দ থেকে ট্রেনে কলকাতা। ৫ নভেম্বর তারা কলকাতা থেকে জাহাজে করে জাপানের উদ্দেশ্যে রওনা দেন। তারা জাপানের পোর্ট মোজিতে পৌঁছন ১৩ ডিসেম্বর। হরিপ্রভার জাপানে আগমন সংবাদ জাপানের দু'টি সংবাদপত্রে প্রকাশিত হয়।
হরিপ্রভা তার প্রথম জাপান সফরে চার মাস কাটান। এই সময়ে তিনি শুধু তার শ্বশুরবাড়িই নয় জাপানের সমাজ ব্যবস্থাকেও খুব কাছ থেকে দেখার সুযোগ পান। তিনি জাপানের সামাজিক রীতিনীতির খুঁটিনাটি বিষয় পর্যবেক্ষণ করেন ও ভারতীয় সমাজের রীতিনীতির সঙ্গে তা তুলনা করতে থাকেন। ১২ এপ্রিল ১৯১৩ তারা ভারতের উদ্দেশ্যে রওনা দেন। দেশে ফেরার পর তিনি 'বঙ্গমহিলার জাপান যাত্রা' নামে একটি ভ্রমণ বৃত্তান্ত লেখেন।
দ্বিতীয় জাপান যাত্রা
দ্বিতীয় বিশ্বযুদ্ধ শুরু হলে জাপান সরকার ভারতে অবস্থানকারী সমস্ত জাপানি নাগরিককে দেশে ফিরিয়ে নেয়। ১৯৪১ সালে হরিপ্রভা তার স্বামীর সাথে পাকাপাকিভাবে জাপান চলে যান। যুদ্ধকালীন সময়ে জাপানের আর্থনৈতিক সঙ্কট চলছিল। জাপানে তাদের বাসস্থান বা উপার্জন কিছুই ছিল না। এর মধ্যে ওয়েমন অসুস্থ হয়ে পড়েন। এই সময় হরিপ্রভার পাশে দাঁড়ান রাসবিহারী বসু। তার মাধ্যমে হরিপ্রভা নেতাজীর সাথে পরিচির হন। নেতাজী হরিপ্রভাকে দেশপ্রেমে উদ্বুদ্ধ করেন। রাসবিহারী বসুর মধ্যস্থতায় হরিপ্রভা ১৯৪২ সালে টোকিও রেডিওতে আজাদ হিন্দ ফৌজের হয়ে বাংলায় সংবাদ পাঠিকার চাকরি পান। সেই সময় টোকিও শহরে মিত্রবাহিনীর বোমাবর্ষণ অব্যাহত ছিল। সেই পরিস্থিতে প্রতি রাতে হরিপ্রভা হেলমেট মাথায় দিয়ে টোকিও রেডিও স্টেশনে যেতেন। ১৯৪৪ সাল পর্যন্ত তিনি আজাদ হিন্দ ফৌজের হয়ে বাংলায় সংবাদ পাঠ করেছিলেন।
বঙ্গমহিলার জাপান যাত্রা
হরিপ্রভা তার প্রথম জাপান সফরে চার মাস জাপানে কাটিয়ে প্রত্যাবর্তনের পর এই ভ্রমণকাহিনীটি রচনা করেন। জাহাজে করে জাপানে গমন, জাপানীদের আতিথেয়তা, ভারতীয়দের নিয়ে জাপানিদের ঔৎসুক্য, জাপানের সমাজ ব্যবস্থার বিভিন্ন বৈশিষ্ট্য ইত্যাদি বিষযয়ে আলোকপাত করে এ গ্রন্থ রচনা করেন। এ সময় জাপানের শহর কোবে, টোকিও, ওসাকা ভ্রমণের কথা ও শ্বশুরবাড়ির গ্রামে যাওয়ার বর্ণনা আছে এ গ্রন্থে। ছোট পরিসরে হলেও তিনি জাপানী সমাজ, রাস্তাঘাট, ধর্ম, কৃষি, বাড়িঘর, পোশাক, খাদ্য ও জাপানীদের চালচলনের কথা লিখেছেন হরিপ্রভা। এটিই বাংলা ভাষায় লেখা প্রথম জাপান ভ্রমণকাহিনী। ১৯১৫ সালে মাতৃনিকেতনের সহায়তাকল্পে গ্রন্থটি প্রকাশিত হয়। প্রকাশিত ছিল ঢাকার মাতৃনিকেতনের কুমারী শান্তিপ্রভা মল্লিক। উয়ারীতে অবস্থিত ভারত-মহিলা প্রেসে গ্রন্থটি দেবেন্দ্রনাথ বসু কর্তৃক মুদ্রিত হয়েছিল। মূল্য রাখা হয়েছিল চার আনা। বইটির একটি মাত্র কপি লন্ডনের ইন্ডিয়া অফিস লাইব্রেরীতে সংরক্ষিত আছে।
শেষ জীবন
যুদ্ধ শেষে ১৯৪৭ সালে হরিপ্রভা তার অসুস্থ স্বামীকে নিয়ে দেশে ফেরেন। তার জন্মস্থান পাকিস্তানের অন্তর্ভুক্ত হওয়ায় তিনি পশ্চিমবঙ্গের জলপাইগুড়িতে বোনের বাড়িতে ওঠেন। পরের বছর তার স্বামী মারা যান। ১৯৭২ সালে কলকাতার শম্ভুনাথ পণ্ডিত হাসপাতালে শেষ নিঃশ্বাস ত্যাগ করেন।
স্মরণ
হরিপ্রভার প্রথম জাপান যাত্রার শতবর্ষ উদযানক্রমে বাংলাদেশের খ্যাতনামা চিত্র পরিচালক তানভীর মোকাম্মেল জাপান ফাউন্ডেশনের সহায়তায় হরিপ্রভাকে নিয়ে একটি তথ্যচিত্র নির্মাণ করেন। ২০১২ সালে নির্মিত তথ্যচিত্রটির নাম দ্য জাপানিজ ওয়াইফ (হরিপ্রভা তাকেদা) (জাপানী বধূ)।
বিশ্ব স্বাস্থ্য সংস্থা প্রণীত অপরিহার্য ওষুধের আদর্শ তালিকা
বিশ্ব স্বাস্থ্য সংস্থা প্রণীত অপরিহার্য ওষধের আদর্শ তালিকা (WHO Model List of Essential Medicines) বা ইএমএল হচ্ছে বিশ্ব স্বাস্থ্য সংস্থা কর্তৃক প্রণীত ওষুধের একটি তালিকা যেখানে সবচেয়ে কার্যকর এবং কোনো একটি স্বাস্থ্য ব্যবস্থার জন্য সবচেয়ে গুরুত্বপূর্ণ ও নিরাপদ হিসেবে বিবেচিত ওষুধগুলোকে তালিকাভুক্ত করা হয়েছে। বিশ্বের বিভিন্ন দেশের নিজস্ব অত্যাবশ্যকীয় ওষুধের তালিকা প্রণয়নে এই তালিকাটি প্রায় সময়ই ব্যবহৃত হয়। ২০১৬ সাল পর্যন্ত বিশ্বের ১৫৫-এরও বেশি দেশ বিশ্ব স্বাস্থ্য সংস্থার প্রণীত এই আদর্শ তালিকার ওপর ভিত্তি করে নিজেদের স্বাস্থ্য ব্যবস্থার জন্য অত্যাবশ্যকীয় ওষুধের নিজস্ব তালিকা প্রণয়ন করেছে। এই দেশগুলোর মধ্যে উন্নত ও উন্নয়নশীল — উভয় প্রকার দেশও রয়েছে।
এই তালিকাটি সর্বপ্রথম ১৯৭৭ সালে প্রকাশিত হয় এবং সেই তালিকায় ছিলো ২১২টি ওষুধ। বিশ্ব স্বাস্থ্য সংস্থা প্রতি দুই বছর অন্তর এই তালিকাটি হালনাগাদ করেন। এই তালিকার ১৪তম সংস্করণটি প্রকাশিত হয়েছিলো ২০০৫ সালে এবং সেখানে ৩০৬টি ওষুধ ছিলো। ২০১৫ সালে প্রকাশিত ১৯তম সংস্করণে ছিলো ৪১০টি ওষুধ। তালিকার ২০তম সংস্করণ প্রকাশিত হয়েছিলো ২০১৭ সালে যেখানে মোট ৪৩৩টি ওষুধ ছিলো। ২০১৯ সালে এই তালিকার ২১তম সংস্করণটি প্রকাশিত হয়। এই তালিকার ওপর ভিত্তি করে প্রণীত বিভিন্ন দেশের জাতীয় তালিকাগুলোতে তালিকাভুক্ত ওষুধের পরিমাণ ৩৩৪ থেকে ৫৮০-এর মধ্যে।
পরবর্তীতে ২০০৭ সালে বিশ্ব স্বাস্থ্য সংস্থা ১২ বছর বয়স পর্যন্ত শিশুদের জন্য আলাদাভাবে শিশুদের জন্য বিশ্ব স্বাস্থ্য সংস্থা প্রণীত অপরিহার্য ওষুধের আদর্শ তালিকা (EMLc) নামে একটি পৃথক তালিকা প্রণয়ন করে যা বর্তমানে ৭ম সংস্করণে রয়েছে। শিশুদের প্রয়োজন যাতে যথাযথভাবে নিশ্চিত করা হয় তা নিশ্চিতকল্পে এই তালিকাটি প্রণয়ন করা হয়। শিশুদের তালিকায় থাকা ওষুধগুলো মূল তালিকাতেও অন্তর্ভুক্ত। এই তালিকাটি ও টীকাসমূহ বিশ্ব স্বাস্থ্য সংস্থার মূল তালিকার ১৯তম থেকে ২১তম সংস্করণের ওপর ভিত্তি করে লিখিত।   ওষুধের পাশে থাকা α নির্দেশ করে যে কোন একটি ওষুধ কেবলমাত্র পরিপূরক তালিকায় রয়েছে।
জন ওয়ারিংটন (ক্রিকেটার)
তথ্যসূত্র
<references group="" responsive="1">
আফতাব আহমাদ রহমানী
'''ড. আফতাব আহম্মদ রহমানী''' (১৯২৬-১৯৮৪) ছিলেন ব্যুৎপত্তির অধিকারী বাংলাদেশের অন্যতম শ্রেষ্ঠ আরবী ভাষা পণ্ডিত, ইসলামি গবেষক ও লেখক। তিনি রাজশাহী বিশ্ববিদ্যালয়ের ভাষা বিভাগ (১৯৬২) এবং আরবী বিভাগের (১৯৭৮) প্রতিষ্ঠাতা সভাপতি ছিলেন। তিনি ‘বাংলাদেশ জমঈয়তে আহলে হাদিস’-এর কেন্দ্রীয় সহ-সভাপতি ও ঢাকা থেকে প্রকাশিত মাসিক ‘তর্জুমানুল হাদীছ’ পত্রিকার সম্পাদক ছিলেন।
আফতাব আহম্মদ রহমানী দিনাজপুর জেলার বিরল উপজেলার মুরাদপুর গ্রামে এক সম্ভ্রান্ত পরিবারে জন্মগ্রহণ করেন। দিল্লীর রহমানীয় মাদ্রাসা পাশ করার পর বাংলাদেশ বিএ অনার্স ১ম শ্রেণীতে প্রথম, এমএ ১ম শ্রেণীতে প্রথম, ১৯৬৮ সনে রাজশাহী বিশ্ববিদ্যালয় থেকে পিএইচডি, ইংলন্ডের কেমব্রিজ বিশ্ববিদ্যালয়ের ইনস্টিটিউট অব ওরিয়েন্টাল স্টাডিজ থেকে The Life and works of Ibn Hajar Al- Asqalani বিষয়ে পিএইচডি (১৯৭০) প্রভৃতি উচ্চতর ডিগ্রী লাভ করেন। রাজশাহী বিশ্ববিদ্যালয়ের আরবী ভাষার অধ্যাপক ছিলেন। তিনি ১৯৮৪ খ্রীষ্টাব্দে মৃত্যু বরণ করেন।
পাইকিয়াসোথি সারাভানামুত্তু স্টেডিয়াম
পাইকিয়াসোথি সারাভানামুত্তু স্টেডিয়াম, কলম্বো ওভাল বা '''পি. সারা বা শুধুই পিএসএস (පාකියසොති සර්වනමූත්තු ක්‍රීඩාංගනය, பாக்கியசோதி சரவணமுத்து மைதானம்) শ্রীলঙ্কার কলম্বোয় অবস্থিত বহু-ব্যবহারের উপযোগী স্টেডিয়াম। বর্তমানে এখানে অধিকাংশ সময়ই ক্রিকেট খেলার জন্য ব্যবহার করা হয়। এর আসন সংখ্যা ১৫,০০০ এবং ১৯৮২ সালে প্রথমবারের মতো টেস্ট খেলা অনুষ্ঠিত হয়। ১৯৪৫ সালে কলম্বো ওভাল''' নামে এ স্টেডিয়ামটি প্রতিষ্ঠা করা হয়। পরবর্তীতে ১৯৭৭ সালে সাবেক সরকারী কর্মকর্তা ও শ্রীলঙ্কা ক্রিকেট কন্ট্রোল বোর্ডের প্রথম সভাপতি পাইকিয়াসোথি সারাভানামুত্তু’র নামানুসারে এ স্টেডিয়ামের পুণঃনামকরণ হয়েছে।
ইতিহাস
১৯৮২ সালে সফরকারী ইংল্যান্ডের বিপক্ষে শ্রীলঙ্কার টেস্ট ক্রিকেটের ইতিহাসে উদ্বোধনী টেস্ট আয়োজনের সুযোগ পায় পি. সারাভানামুত্তু স্টেডিয়াম। ৩ নভেম্বর, ১৯৮৪ তারিখে সফরকারী নিউজিল্যান্ডের বিপক্ষে অরবিন্দ ডি সিলভা অপরাজিত ৫০* রানসহ ২ ক্যাচ নেন ও ম্যান অব দ্য ম্যাচের পুরস্কার পান। এরফলে তার এ প্রচেষ্টা শ্রীলঙ্কার জন্য এ মাঠে গুরুত্ব বৃদ্ধিতে অসম্ভব ভূমিকা রাখে। ১৯৮৫ সালে সফরকারী ভারতের বিপক্ষে এ মাঠে শ্রীলঙ্কা তাদের প্রথম টেস্ট জয় করে। তুলনামূলকভাবে এটি ছোট মাঠ। অর্ধেকই নিচু স্তরের স্ট্যান্ড ও অর্ধেক ঘাসে পূর্ণ। ১৯৪৮ সালে ইংল্যান্ড যাবার প্রাক্কালে অস্ট্রেলিয়া দলকে নিয়ে ডন ব্র্যাডম্যান এ মাঠে খেলেন। ১৯৯৪ সাল পর্যন্ত এখানে নিয়মিতভাবে আন্তর্জাতিক খেলা হতো। কিন্তু পরবর্তী আট বছর কোন খেলাই হয়নি। ২০০২ সালে অস্ট্রেলিয়া বনাম পাকিস্তানের মধ্যকার টেস্ট সিরিজে নিরপেক্ষ মাঠ হিসেবে ব্যবহৃত হয়। ২২ অক্টোবর, ২০১৫ তারিখে সর্বশেষ টেস্ট অনুষ্ঠিত হয়। এতে সফরকারী ওয়েস্ট ইন্ডিজের বিপক্ষে শ্রীলঙ্কা দল জয়ী হয়। এ পর্যন্ত এখানে ১৫টি টেস্ট খেলা, ১২টি একদিনের আন্তর্জাতিক ও একটি টি২০ অনুষ্ঠিত হয়েছে।
এ মাঠে সর্বোচ্চ অপরাজিত ২৭৪* রান তুলেন স্টিফেন ফ্লেমিং। ২০০২ সালে শেন ওয়ার্ন পাকিস্তানের বিপক্ষে ৭/৯৪ বোলিং পরিসংখ্যান দাঁড় করান যা এ মাঠে সেরা বোলিং।
ব্যবহার
তামিল ইউনিয়ন ক্রিকেট ও অ্যাথলেটিক ক্লাবের প্রধান অনুশীলনী মাঠ এটি। শ্রীলঙ্কার গ্রীষ্মকালীন টেস্ট সময়সূচী অনুযায়ী প্রতি বছরই একটি টেস্ট খেলা পি. সারা ওভালে আয়োজিত হয়। তবে, ২০১১ সালে শ্রীলঙ্কা বনাম অস্ট্রেলিয়ার মধ্যকার টেস্ট খেলা পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত হলে এ মর্যাদা থেকে বঞ্চিত হয় স্টেডিয়ামটি। বহু-ব্যবহারের ক্রীড়া কর্মকাণ্ড পরিচালনার জন্যে এখানে একটি সাঁতার কমপ্লেক্স ও ব্যাডমিন্টন মাঠ রয়েছে।
উত্তর পাঠানটুলী ওয়ার্ড
উত্তর পাঠানটুলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
উত্তর পাঠানটুলী ওয়ার্ডের আয়তন ০.৫৮ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী উত্তর পাঠানটুলী ওয়ার্ডের মোট জনসংখ্যা ৩১,১৭৫ জন। এর মধ্যে পুরুষ ১৬,৭৯৫ জন এবং মহিলা ১৪,৩৮০ জন। মোট পরিবার ৬,৬৬৯টি।
অবস্থান ও সীমানা
চট্টগ্রাম সিটি কর্পোরেশনের মধ্যাংশে উত্তর পাঠানটুলী ওয়ার্ডের অবস্থান। এর পূর্বে ২৯নং পূর্ব মাদারবাড়ী ওয়ার্ড, উত্তরে ১৫নং বাগমনিরাম ওয়ার্ড ও ১৩নং পাহাড়তলী ওয়ার্ড, পশ্চিমে ১২নং সরাইপাড়া ওয়ার্ড ও ২৪নং উত্তর আগ্রাবাদ ওয়ার্ড এবং দক্ষিণে ২৮নং পাঠানটুলী ওয়ার্ড অবস্থিত।
প্রশাসনিক কাঠামো
উত্তর পাঠানটুলী ওয়ার্ড চট্টগ্রাম সিটি কর্পোরেশনের আওতাধীন ২৩নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের ডবলমুরিং থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
শিক্ষা ব্যবস্থা
২০১১ সালের আদমশুমারি অনুযায়ী উত্তর পাঠানটুলী ওয়ার্ডের সাক্ষরতার হার ৬৯.৮%। এ ওয়ার্ডে ১টি কামিল মাদ্রাসা, ১টি কলেজ, ১টি স্কুল এন্ড কলেজ, ২টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ২৩নং উত্তর পাঠানটুলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
আবদুল্লাহ ইউসুফ আযযাম
আবদুল্লাহ ইউসুফ আযযাম ( عبد الله يوسف عزام ) (১৯৪১ ২৮ নভেম্বর ১৯৮৯) বিশ্বব্যাপী জিহাদের জনক নামে পরিচিত একজন ফিলিস্তিনি সুন্নি ইসলামী পণ্ডিত এবং ধর্মতত্ত্ববিদ ও আল-কায়েদার প্রতিষ্ঠাতা সদস্য। আজাম সোভিয়েত হানাদারদের বিরুদ্ধে আফগান মুজাহিদীনদের সহায়তা করার জন্য মুসলমানদের দ্বারা প্রতিরক্ষামূলক এবং আক্রমণাত্মক উভয় জিহাদ প্রচার করেছিলেন।
আযযাম ওসামা বিন লাদেনের একজন শিক্ষক এবং পরামর্শদাতা ছিলেন এবং বিন লাদেনকে আফগানিস্তানে এসে জিহাদে সহায়তা করার জন্য রাজি করেছিলেন । যুদ্ধ শেষ হওয়ার সাথে সাথে তারা দুজনেই আল-কায়েদা প্রতিষ্ঠা করে। তিনি লস্কর-ই-তৈয়বার সহ-প্রতিষ্ঠাতাও ছিলেন।
২০১৬ এশিয়া কাপ ফাইনাল
২০১৬ এশিয়া কাপ ফাইনাল ক্রিকেট ম্যাচটি একটি দিবা-রাত্রি ব্যাপী অনুষ্ঠিত ক্রীড়া প্রতিযোগিতা যেটি ২০১৬ সালের ৬ মার্চ বাংলাদেশের রাজধানী ঢাকার মিরপুরের শের-ই-বাংলা জাতীয় ক্রিকেট স্টেডিয়ামে বাংলাদেশ এবং ভারতের মধ্যে অনুষ্ঠিত হয় ২০১৬ এশিয়া কাপ প্রতিযোগিতার চ্যাম্পিয়ন দল নির্ধারণের জন্য।
আবদুল্লাহ ইউসুফ আযযাম
প্রাথমিক ও শিক্ষা জীবন
আবদুল্লাহ ইউসুফ আযযাম ১৯৪১ সালে পশ্চিম তীরের জেনিন শহর থেকে প্রায় আট কিলোমিটার উত্তর-পশ্চিমে ফিলিস্তিনের সিলাত আল হারিসিয়া গ্রামে ফিলিস্তিনের গ্রামে জন্মগ্রহণ করেন, যেটি বাধ্যতামূলক প্যালেস্টাইনের অধীনে পরিচালিত। আযমকে তাঁর বেশিরভাগ জীবনীবিদ শিশু হিসাবে ব্যতিক্রমী বুদ্ধিমান বলে বর্ণনা করেছেন। তিনি পড়াতে পছন্দ করেছেন, ক্লাসে দক্ষ ছিলেন এবং তাঁর গ্রেড স্তরের উপরে বিষয়গুলি অধ্যয়ন করেছিলেন।
১৯৫০-এর দশকের মাঝামাঝি সময়ে আজম মুসলিম ব্রাদারহুডে যোগ দেন। প্রাচীন স্থানীয় শিক্ষক শফিক আসাদ-আবদুল আল-হাদির দ্বারা প্রভাবিত হওয়ার পরে, তিনি ব্রাদারহুডের সদস্য হন। আজামের তীক্ষ্ণ মনের স্বীকৃতি পেয়ে শফিক আসাদ আজমকে একটি ধর্মীয় শিক্ষা দিয়েছিলেন এবং ফিলিস্তিনে ব্রাদারহুডের অনেক নেতার সাথে পরিচয় করিয়ে দেন। আজম ইসলামী পড়াশোনার প্রতি আরও আগ্রহী হয়ে ওঠে এবং তার গ্রামে একটি স্টাডি গ্রুপ শুরু করে। এরপরে শফিক আসাদ জর্দানের ব্রাদারহুডের মুরাকিব-আম (জেনারেল সুপারভাইজার) মুহাম্মাদ `আবদুর রহমান খলিফার সাথে আজামকে পরিচয় করিয়ে দেন। সিলাত আল-হরিথিয়ায় বিভিন্ন সফরকালে খলিফা আজামের সাথে দেখা করেছিলেন। তার জীবনের এই সময়কালে আজম হাসান আল-বান্না এবং ব্রাদারহুডের অন্যান্য লেখাগুলি পড়তে শুরু করেছিলেন।
১৯৫০ সালের পর তিনি প্রাথমিক ও মাধ্যমিক শিক্ষা শেষ করেন, আজম সিলাত আল-হরিথিয়া ত্যাগ করে তার গ্রামের প্রায় ৩০ কিলোমিটার দক্ষিণ-পশ্চিমে তুলকর্মের কৃষি খাদুরী কলেজে ভর্তি হন। তিনি সহপাঠীদের চেয়ে এক বছর ছোট হলেও তিনি ভাল গ্রেড পেয়েছিলেন। কলেজ থেকে স্নাতক শেষ করার পরে, শিক্ষার্থীদের স্থানীয় স্কুলগুলিতে পাঠানোর জন্য পাঠানো হয়েছিল। আজমকে মধ্য জর্ডানের কেরাক শহরের নিকটে আদির গ্রামে প্রেরণ করা হয়েছিল।  তার এক জীবনীকারের মতে, আজাম বাড়ির কাছাকাছি অবস্থান চেয়েছিল, তবে কলেজের ডিনের সাথে তর্ক করার পরে তাকে একটি দূরবর্তী স্কুলে পাঠানো হয়েছিল। আদিরের এক বছর কাটানোর পরে, আজম পশ্চিম তীরে ফিরে আসেন, যেখানে তিনি জেনিনের প্রায় চার কিলোমিটার পশ্চিমে বুরকিন গ্রামে একটি স্কুলে পড়িয়েছিলেন। বুরকিনে তাঁর সহকর্মীরা তাকে তাদের চেয়ে লক্ষণীয়ভাবে ধর্মীয় বলে মনে করেছিলেন। বিরতি চলাকালীন, অন্যরা খাওয়া দাওয়া করতো, আজম বসে কুরআন পড়তেন।
দামেস্কে ধর্মীয় অধ্যয়ন
১৯৬৩ সালে, আজম সিরিয়ার দামেস্ক বিশ্ববিদ্যালয়ে শরিয়া অনুষদে ভর্তি হন। দামেস্কে থাকাকালীন তিনি শায়খ মুহাম্মদ আদিব সালিহ, শায়খ সা`দ হাওয়া, শায়খ মোহাম্মদ সাইদ রমজান আল-বুতি, মোল্লা রমজান আল-বুতি, এবং শায়খ মারওয়ান হাদিদ সহ ইসলামী পণ্ডিত এবং নেতাদের সাথে সাক্ষাত করেছিলেন। আজমমের পরামর্শদাতা, শফিক আসাদ `আবদুল আল-হাদী ১৯৬৪ সালে মারা যান। এটি ইসলামের পক্ষে কাজ করার ক্ষেত্রে আজমের দৃঢ় প্রতিজ্ঞাকে জোরদার করেছিল। ছুটির দিনে, আজম তার গ্রামে ফিরে যেতেন, যেখানে তিনি মসজিদে পড়াতেন ও ইসলাম প্রচার করতেন। আজমাম ১৯৬৬ সালে শরিয়া বিষয়ে স্নাতক ডিগ্রি লাভ করে সর্বাধিক সম্মানের সাথে স্নাতক হন। । এরপরে তিনি পশ্চিম তীরে ফিরে আসেন, যেখানে তিনি তাঁর গ্রামের আশেপাশের অঞ্চলে শিক্ষা ও প্রচার করেছিলেন। ১৯৬৭ সালে ছয় দিনের যুদ্ধের পরে পশ্চিম তীরের ইস্রায়েলীয় সামরিক দখলের সাথে সমাপ্ত হওয়ার পরে, আজম ও তার পরিবার পশ্চিম তীর ছেড়ে জর্ডানে ফিলিস্তিনিদের যাত্রা অনুসরণ করেছিল।
জর্ডান ও মিশরে
জর্ডানে তিনি আজম ইস্রায়েলি দখলদারীর বিরুদ্ধে আধাসামরিক অভিযানে অংশ নিয়েছিলেন কিন্তু প্যালেস্তাইন মুক্তি সংস্থা (পিএলও) এর ছত্রছায়ায় এবং ইয়াসির আরাফাতের নেতৃত্বে একত্রিত ফিলিস্তিনি প্রতিরোধ জোটের ধর্মনিরপেক্ষ ও প্রাদেশিক প্রকৃতি নিয়ে মোহিত হয়ে পড়েছিল। সোভিয়েত ইউনিয়ন সমর্থিত পিএলওর মার্কসবাদী- ভিত্তিক জাতীয় মুক্তি সংগ্রামকে অনুসরণ করার পরিবর্তে আজম প্যান-ইসলামিক ট্রান্স-ন্যাশনাল আন্দোলনের কল্পনা করেছিলেন যা মধ্য-প্রাচ্যের রাজনৈতিক মানচিত্রকে অ-ইসলামিক ঔপনিবেশিক শক্তির দ্বারা অতিক্রম করবে। ফিলিস্তিনে হামাস আন্দোলন প্রতিষ্ঠার ক্ষেত্রে তিনি আদর্শবাদী হিসাবে ভূমিকা পালন করেছিলেন বলে বিশ্বাস করা হয়। মিশরে আযম মর্যাদাপূর্ণ আল-আজহার বিশ্ববিদ্যালয়ে পড়াশোনা চালিয়ে যান এবং উসুল আল ফিকহ বিষয়ে পিএইচডি ডিগ্রি অর্জন করেন।  বিষয়ে সাইয়িদ কুতুবের ধারণাগুলির সাথে পরিচিত থাকার সময় তিনি ১৯৭৩ সালে এ ডিগ্রি অর্জন করেন। তিনি প্রায় ১৬ মাসে তার ৬০০-পৃষ্ঠার ডক্টরাল থিসিস সম্পন্ন করেছিলেন।
২০১৬ এশিয়া কাপ ফাইনাল
স্কোরকার্ড
উৎস : ক্রিকইনফোতে স্কোরকার্ড
বিক্রম (২০২২-এর চলচ্চিত্র)
বিক্রম হলো ২০২২ সালের ভারতীয় তামিল ভাষার অ্যাকশন থ্রিলার চলচ্চিত্র, যেটি রচনা ও পরিচালনা করেছেন লোকেশ কনকরাজ এবং প্রজোযনা করেছে রাজ কমল ফিল্মস ইন্টারন্যাশনাল। চলচ্চিত্রটিতে অভিনয় করেছেন কমল হাসান, বিজয় সেতুপতি এবং ফাহাদ ফজিল। কালিদাস জয়রাম, নারায়ণ এবং চেম্বান বিনোদ জোস প্বার্শ চরিত্রে অভিনয় করেন; এছাড়াও সূর্য একটি বিশেষ চরিত্রে অভিনয় করেন। চলচ্চিত্রটির দৃশ্যপট কাইথি (২০১৯)-এর পর থেকে চলমান থাকে এবং অমরের নেতৃত্বে একটি ব্ল্যাক-অপস স্কোয়াডকে অনুসরণ করে গল্পটি এগোয়, যারা মুখোশধারী দলের সদস্যদের সন্ধান করে থাকে। তারা ভেট্টি ভাগাইয়ারা নামে একটি ড্রাগ সিন্ডিকেট গ্রুপ সম্পর্কে জানতে পারে, যার নেতৃত্বে রয়েছে সন্ধানম, যে হারিয়ে যাওয়া ড্রাগসগুলি তার বস রোলেক্সের কাছে পৌছে দিতে চায়।
এটি ১৯৮৬ সালের একই নামের চলচ্চিত্রের একটি পারমার্থিক উত্তরসূরি, উক্ত চলচ্চিত্রেও কমল হাসান অভিনয় করেছিলেন। ২০২২-এর চলচ্চিত্রটিতে ১৯৮৬ সালের চলচ্চিত্রের মূল গানের একটি রিমিক্স সংস্করণও রয়েছে। কাইথি ' র পর পরিকল্পিত লোকেশ সিনেমাটিক ইউনিভার্সের (এলসিইউ) দ্বিতীয় কিস্তি হচ্ছে বিক্রম। ২০২১ সালের জুলাই মাসে শুরু হয়ে তামিলনাড়ু জুড়ে করাইকুডি, চেন্নাই, পুদুচেরি এবং কোয়েম্বাটুরে চলচ্চিত্রটির মূল চিত্রগ্রহণ ২০২২ সালের ফেব্রুয়ারিতে সম্পন্ন হয়েছিল। বিক্রম ৩ জুন ২০২২-এ প্রেক্ষাগৃহে মুক্তি পায় এবং সমালোচকদের কাছ থেকে ইতিবাচক পর্যালোচনা অর্জন করে। বিক্রম প্রথম সপ্তাহে বিশ্বব্যাপী  কোটির অধিক আয় করেছে, যা এই বছরের সর্বোচ্চ আয়কারী তামিল চলচ্চিত্র হিসেবে জায়গা করে নিয়েছে।
অভিনয়ে
উপরন্তু, অর্জুন দাস, হরিশ উথ্থামান, ধীনা, হরিশ পেরাদি এবং বেবি মনিকা কানাগরাজের ২০১৯ সালের চলচ্চিত্র কাইথি থেকে তাদের আনবু, আদাইকলম, কামাচি, স্টিফেন রাজ এবং আমুধা চরিত্রের পুনরুত্থানে ক্ষণিক উপস্থিত হয়েছেন এবং কার্তি নেপথ্যকণ্ঠের মাধ্যমে তার চরিত্র দিল্লির পুনরুত্থান করেছেন।
সঙ্গীত
চলচ্চিত্রটির সাউন্ডট্র্যাক এবং ব্যাকগ্রাউন্ড স্কোর অনিরুদ্ধ রবিচন্দ্রন তৈরি করেছেন। মাস্টার এবং ইন্ডিয়ান ২-এর পরে যথাক্রমে লোকেশ কনকরাজ এবং কমল হাসানের সাথে এটি তার দ্বিতীয় সমন্বিত কাজ। চলচ্চিত্রটির সঙ্গীত স্বত্ত্ব কিনেছে সনি মিউজিক ইন্ডিয়া। ১৫ মে ২০২২-এ চেন্নাইয়ের জওহরলাল নেহরু ইনডোর স্টেডিয়ামে চলচ্চিত্রটির অডিও প্রকাশ করা হয়েছিল।
মুক্তি
বিক্রম ৩ জুন ২০২২-এ প্রেক্ষাগৃহে মুক্তি পায়। প্রাথমিকভাবে এটি ২০২২ সালের এপ্রিলের মাঝামাঝি প্রেক্ষাগৃহে মুক্তির জন্য নির্ধারিত ছিল। পরবর্তীতে চলচ্চিত্রটি মুক্তির তারিখ ৩১ মার্চ  এবং ২৯ এপ্রিল তারিখে স্থানান্তরিত হয়েছিল। অবশেষে জুন ২০২২-এ চলচ্চিত্রটি মুক্তির তারিখ নির্ধারিত হয়।
বিক্রম হিটলিস্ট শিরোনামে চলচ্চিত্রটি হিন্দি এবং তেলুগু উভয় ভাষায় ডাব করা হবে।
লিবাপ অঞ্চল মসজিদ
ইতিহাস
এই মসজিদটির ভিত্তিপ্রস্তর হয়েছিলো ২০১৫ সালের জুন মাসে।
২০২০ সালের ২১ ফেব্রুয়ারি তুর্কমেনিস্তানের রাষ্ট্রপতি গুরবাঙ্গুলি বারদিমুহমাদভ  এটির উদ্বোধন করেন।
স্থাপত্য
মসজিদের মোট ক্ষেত্রফল, এবং এর দ্বিতল ভবনে ৩০০০ জন মুসল্লি একসাথে নামায আদায় করতে পারেন। চারটি মিনারের প্রতিটিটির উচ্চতা 63 m   , এবং গম্বুজটির উচ্চতা 40 m     । এখানে ৫০০ জনের জন্য সদাকের একটি ঘর, ৫০ জনের জন্য একটি হোটেল এবং একটি পার্কিং রয়েছে।
মসজিদের কেন্দ্রীয় গম্বুজটি সোনার অর্ধচন্দ্রাকৃতির মুকুটযুক্ত। আর্কিটেকচারাল কমপ্লেক্সে মূল সজ্জা উপাদানগুলির সাথে সজ্জিত চারটি সরু মিনার রয়েছে। প্রথম স্তরের ক্ষেত্রফল 3,444 sqm      , মহিলাদের জন্য দ্বিতীয় স্তরের উদ্দেশ্য 1,609 sqm         ।
ফেলিপে বালয়
ফেলিপে আব্দিয়েল বালয় রামিরেজ (জন্ম: ২৪ ফেব্রুয়ারি ১৯৮১) হলেন পানামার একজন পেশাদার ফুটবলার, যিনি গুয়াতেমালার ক্লাব মুনিসিপাল এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
ব্যক্তিগত জীবন
ফেলিপে বালয় হচ্ছেন দুই সন্তানের জনক। তিনি তার পরিবারের সাথে মেক্সিকোয় বসবাস করেন। বালয় প্রাকৃতিকভাবে মেক্সিকোর নাগরিক।
কট্টি, দৈলেখ
কট্টি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪১১৩ জন এবং খানার সংখ্যা ছিল ৬৯৯ টি।
লাডু কিশোর স্বাইন
লাডু কিশোর স্বাইন একজন ভারতীয় রাজনীতিবিদ ছিলেন, যিনি বিজু জনতা দলের রাজনীতির সাথে যুক্ত ছিলেন। ষোড়শ লোকসভা নির্বাচনে তিনি আসকা লোকসভা কেন্দ্র থেকে লোকসভা সদস্য হিসেবে নির্বাচিত হয়েছিলেন। এর আগে তিনি ওডিশা বিধানসভায় কবিসূর্যনগর বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি কিডনি রোগে আক্রান্ত হয়ে ২০১৯ সালের ৫ ফেব্রুয়ারি ওডিশার ভুবনেশ্বরের অ্যাপোলো হাসপাতালে মৃত্যুবরণ করেন।
তামিম ইকবাল
তামিম ইকবাল খান (জন্ম ২০ মার্চ ১৯৮৯) হলেন একজন বাংলাদেশী ক্রিকেটার। ২০০৭ সালে তামিম ইকবালের একদিনের আন্তর্জাতিক ক্রিকেটে অভিষেক ঘটে এবং একই বছর তিনি তার প্রথম টেস্ট ম্যাচ খেলেন। তিনি ডিসেম্বর ২০১০ থেকে সেপ্টেম্বর ২০১১ পর্যন্ত বাংলাদেশ জাতীয় ক্রিকেট দলের সহ-অধিনায়ক হিসেবে দায়িত্ব পালন করেন। আন্তর্জাতিক ক্রিকেটের তিন সংস্করণেই তার সেঞ্চুরি রয়েছে এবং প্রথম বাংলাদেশী হিসেবে তিনি আন্তর্জাতিক ক্রিকেটে ১০ হাজার রান করেন। ২০১৮ সালের জানুয়ারিতে ত্রিদেশীয় সিরিজে  জিম্বাবুয়ের বিপক্ষে শেরে বাংলা জাতীয় ক্রিকেট স্টেডিয়ামে প্রথম বাংলাদেশী হিসেবে একদিনের আন্তর্জাতিক ক্রিকেটে ৬০০০ রানের মাইলফলক স্পর্শ করেন এবং সেই সাথে রানাসিংহে প্রেমাদাসা স্টেডিয়াম  সনাথ জয়াসুরিয়ার করা ২৫১৪ রানের রেকর্ড ভেঙে একই ভেন্যুতে সর্বোচ্চ রানের অধিকারী হিসেবে নিজের নাম লেখান।
২০১১ সালে তামিম ইকবাল উইজেন ক্রিকেটার্স অ্যালামন্যাক এ বর্ষসেরা ৪ ক্রিকেটারের মধ্যে অন্যতম ও ২য় বাংলাদেশী হিসেবে উইজডেন এ বর্ষসেরা টেস্ট ক্রিকেটার নির্বাচিত হন। তিনি চট্টগ্রাম বিভাগ ক্রিকেট দল এর হয়ে প্রথম শ্রেণির ক্রিকেট খেলে থাকেন। তামিম ইকবালই একক বাংলাদেশী হিসেবে সীমিত ওভারের সংস্করণে সর্বোচ্চ রানের মালিক এবং একমাত্র বাংলাদেশী হিসেবে ক্রিকেটের তিন সংস্করণেই সেঞ্চুরির অধিকারী। এছাড়াও তামিম ইকবাল একমাত্র বাংলাদেশী হিসেবে ক্রিকেটের তিন সংস্করণ মিলিয়ে ২০টি সেঞ্চুরির অধিকারী।
বর্তমানে তিনি টেস্ট, ওডিআই ও টি-টোয়েন্টি মিলিয়ে বাংলাদেশী হিসেবে সর্বোচ্চ রানের অধিকারী খেলোয়াড়। তিনি ২য় বাংলাদেশী হিসেবে টেস্টে ৩০০০ রান ও ওয়ানডেতে ৫০০০ রানের রেকর্ডধারী এবং ১ম বাংলাদেশী হিসেবে টি-টোয়েন্টিতে ১০০০ রানের মাইলফলক অতিক্রম করেন। তিনি ২০১৯ ক্রিকেট বিশ্বকাপে বাংলাদেশের হয়ে তার ২০০তম একদিনের ক্রিকেট ম্যাচ খেলেছিলেন। ২০২০ সালের জানুয়ারিতে তামিম ইকবাল প্রথম বাংলাদেশী হিসেবে ২০১৯-২০ বাংলাদেশ ক্রিকেট লিগ টুর্নামেন্টে ইস্ট জোন টিমের হয়ে ১ম শ্রেণির ক্রিকেটে অপরাজিত ৩৩৪ রানের ইনিংস খেলেন। ২০২২ সালের জুলাইয়ে তিনি আন্তর্জাতিক টি-টোয়েন্টি ক্রিকেট থেকে অবসরের ঘোষণা দেন। ২০২৩ সালের ৬ জুলাই তিনি সমস্ত ধরণের আন্তর্জাতিক ক্রিকেট থেকে অবসর গ্রহণ করেন। তবে ঠিক তার পরের দিন, বিসিবি সভাপতি নাজমুল হাসান, বাংলাদেশের প্রধানমন্ত্রী শেখ হাসিনা এবং বাংলাদেশের সাবেক অধিনায়ক মাশরাফি মুর্তজার সাথে করা একটি বৈঠকের পরে তিনি আশ্চর্যজনকভাবে তার অবসরের সিদ্ধান্তটি ফিরিয়ে দেন এবং খেলা চালিয়ে যাওয়ার আগে কিছুটা বিশ্রাম নেওয়ার সিদ্ধান্ত নেন।
ব্যক্তিগত জীবন
তামিম ১৯৮৯ সালের ২০ মার্চ চট্টগ্রামের কাজীর দেওরিতে বিখ্যাত খান পরিবারে জন্মগ্রহণ করেন। তার বাবা ইকবাল খান ও মা নুসরাত ইকবাল। তার বাবা ছিলেন ফুটবলার ও ক্রিকেটার। ২০০০ সালে মারা যান তিনি। বড় ভাই সাবেক ক্রিকেটার নাফিস ইকবাল। তাদের একটি ছোট বোন আছে। ক্রিকেটার আকরাম খান তার চাচা।
ক্রিকেট জীবন
তার উচ্চতা ৫'৮" । ২০০৯ মৌসুমের জুলাই-আগস্ট মাসে বাংলাদেশের ওয়েস্ট ইন্ডিজ সফরে তামিম ইকবাল তার প্রথম টেস্ট শতক করেন। খেলোয়াড় ও ক্রিকেট বোর্ডের মধ্যে বিবাদের কারণে ক্যারিবীয় দলটি অবশ্য খানিকটা দুর্বল ছিল। ৭ জন খেলোয়াড়ের টেস্ট অভিষেক হয় এ ম্যাচে। তামিমের ব্যাটিং বাংলাদেশকে এক ঐতিহাসিক বিজয় এনে দেয়। এটি ছিল ওয়েস্ট ইন্ডিজের বিপক্ষে বাংলাদেশের প্রথম টেস্ট বিজয় এবং দেশের বাইরের মাটিতেও প্রথম টেস্ট জয়।
তামিম ১২৮ রানে তার ইনিংস শেষ করেন এবং অসাধারণ ক্রীড়াশৈলীর কারণে ম্যান অব দ্য ম্যাচের পুরস্কার জিতে নেন। এরপূর্বে প্রথম ইনিংসেও তিনি ৩৩ রান করেছিলেন। নিজের ইনিংস সম্পর্কে বলতে গিয়ে তামিম বলেন, "উইকেট যথেষ্ট ফ্ল্যাট ছিল। আপনি যদি খেলায় ঠিকমত মনোনিবেশ করতে পারেন এবং সোজা ব্যাটে খেলেন, নিশ্চয়ই আপনি বড় স্কোর করতে পারবেন। আমার বয়স এখন বিশ এবং টেস্ট খেলেছি মাত্র ১১টি। আশা করছি, এরকম আরো অনেক ইনিংস আমি দলকে উপহার দিতে পারবো।
২০১৮ সালের ডিসেম্বরে উইন্ডিজের বিপক্ষে সিরিজের দ্বিতীয় ম্যাচে ব্যাট হাতে নেমে প্রথম বাংলাদেশি হিসেবে আন্তর্জাতিক ক্রিকেটে ১২০০০ রানের রেকর্ড গড়েন তামিম ইকবাল। প্রথম একদিনের আন্তর্জাতিক শতক আসে আয়ারল্যান্ড দলের বিপক্ষে। ভারত, শ্রীলঙ্কা নিয়ে ঢাকায় অনুষ্ঠিত ত্রি-দেশীয় সিরিজের আগে বাংলাদেশ ক্রিকেট দলের প্রশিক্ষক জেমি সিডন্স তার সম্পর্কে বলেছেন, "তামিম ইকবালের আন্তর্জাতিকমানের উদ্বোধনী ব্যাটসম্যান হবার যোগ্যতা আছে"।
২৫শে জানুয়ারি তামিম, জুনায়েদ সিদ্দিকীকে সঙ্গী করে ভারতের বিপক্ষে ১৫১ রানের রেকর্ড জুটি গড়েন। ১৩ই মার্চ, ২০১০ ইংল্যান্ডের বিপক্ষে সিরিজের প্রথম টেস্টে ৮৬ রানের একটি অনবদ্য ইনিংস খেলে তামিম ১০০০ রানের মাইলফলক স্পর্শ করেন। শুধুমাত্র শচীন তেন্ডুলকর এবং মোহাম্মদ আশরাফুল তারচেয়েও কম বয়সে এ মাইলফলক স্পর্শ করতে পেরেছিলেন। এই টেস্টেরই দ্বিতীয় ইনিংসে ও পরের টেস্টের প্রথম ইনিংসে তামিম পরপর দু'টো সেঞ্চুরি করেন (১০৩ ও ১০৮)।
২০১২ সালে এশিয়া কাপে তামিম ইকবাল ৪টি ম্যাচেই হাফ-সেঞ্চুরি করেন এবং বাংলাদেশ ২য় বারের মতো কোনো ত্রি-দেশীয় ক্রিকেট সিরিজের ফাইনালে উঠে।
পাকিস্তান সিরিজ, ২০১৫
২ মে, ২০১৫ তারিখে সফরকারী পাকিস্তানের বিপক্ষে খুলনার শেখ আবু নাসের স্টেডিয়ামে অনুষ্ঠিত ১ম টেস্টের ২য় ইনিংসে ইমরুল কায়েসকে (১৫০) সাথে নিয়ে উদ্বোধনী জুটিতে ৩১২ রান তোলেন। বাংলাদেশের টেস্ট ক্রিকেটের ইতিহাসে এটি ২য় সর্বোচ্চ রানের জুটি গড়েন। এরফলে তারা টেস্টের ২য় ইনিংসে ১৯৬০ সালে কলিন কাউড্রে ও জিওফ পুলারের গড়া ২৯০ রানের রেকর্ড ভঙ্গের মাধ্যমে নতুন রেকর্ড গড়েন। খেলায় তিনি ২০৬ রান করেন যা তার ব্যক্তিগত সর্বোচ্চ টেস্ট শতরান। এ রান সংগ্রহের ফলে অধিনায়ক মুশফিকুর রহিমের গড়া সর্বোচ্চ ২০০ রানের রেকর্ড ভঙ্গ করে নিজের করে নেন। পরবর্তীতে সাকিব আল হাসানের দৃঢ়তাপূর্ণ অপরাজিত ৭৫* রানের সুবাদে তার দল ৫৫৫/৬ তোলে ও খেলাটি নিষ্প্রাণ ড্রয়ে পরিণত হয়। খেলায় তিনি ম্যান অব দ্য ম্যাচের পুরস্কার হিসেবে দেড় হাজার মার্কিন ডলার লাভ করেন।
ভারত সিরিজ, ২০১৫
১০-১৪ জুন, ২০১৫ তারিখে সফরকারী ভারত দলের বিপক্ষে তামিম ইকবাল বাংলাদেশের পক্ষে সর্বোচ্চ রান সংগ্রহকারী হন। নারায়ণগঞ্জের ফতুল্লার খান সাহেব ওসমান আলী স্টেডিয়ামে অনুষ্ঠিত বৃষ্টিবিঘ্নিত একমাত্র টেস্টের প্রথম ইনিংসে তিনি এ কীর্তিগাঁথা রচনা করেন।
জাতীয় দলের অধিনায়ক
২০২০ সালের ৮ মার্চ মাসরাফির অবসর গ্রহণের পরে তামিমকে বাংলাদেশের একদিনের আন্তর্জাতিক (ওডিআই) দলের অধিনায়ক ঘোষণা করা হয়।
টি-টোয়েন্টি থেকে অবসর
২০২২ সালের ১৭ই জুলাই তামিম নিজের ফেসবুক পেজে আন্তর্জাতিক টি-টোয়েন্টি থেকে অবসর গ্রহণের ঘোষণা দেন।
ক্রিকেট বিশ্বকাপ
তিনি ২০০৭ সালের বিশ্বকাপ ক্রিকেট অংশগ্রহণ করেন এবং ভারতের বিপক্ষে প্রথম খেলায় ৫৩ বলে ৫১ রান করেন, যা ভারতীয় দলকে পরাজিত করতে সবিশেষ অবদান রাখে।